CELEX: C2005/143/38
Language: et
Date: 2005-06-11 00:00:00
Title: Kohtuasi C-151/05: Eelotsusetaotlus, mille esitas Bundesfinanzhof 13. jaanuari 2005. aasta määrusega kohtuasjas F. Weissheimer Malzfabrik versus Hauptzollamt Hamburg-Jonas

11.6.2005   
            
            
               ET
            
            
               Euroopa Liidu Teataja
            
            
               C 143/25
            
         Eelotsusetaotlus, mille esitas Bundesfinanzhof 13. jaanuari 2005. aasta määrusega kohtuasjas F. Weissheimer Malzfabrik versus Hauptzollamt Hamburg-Jonas
   (Kohtuasi C-151/05)
   (2005/C 143/38)
   Kohtumenetluse keel: saksa
   Euroopa Ühenduste Kohus on saanud Bundesfinanzhofilt 13. jaanuari 2005. aasta määrusega esitatud eelotsusetaotluse kohtuasjas F. Weissheimer Malzfabrik v. Hauptzollamt Hamburg-Jonas, mis saabus kohtukantseleisse 4. aprillil 2005.
   Bundesfinanzhof küsib Euroopa Kohtult eelotsust järgmistes küsimustes:
   
               1.
            
            
               Kas juhul, kui soovitakse tuvastada, kas kaup, mille eksporditoetust taotletakse, on standardse turustuskvaliteediga, kohaldatakse nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artiklit 70?
            
         
               2.
            
            
               Kas koos siseriikliku maksenõudega antud kinnitus selle kohta, et tootel on veatu ja standardne turustamiskvaliteet komisjoni 27. novembri 1987. aasta määruse (EMÜ) nr 3665/87, millega sätestatakse teatavatele põllumajandussaadustele ja –toodetele eksporditoetuste andmise korra ühised üksikasjalikud rakenduseeskirjad artikli 13 esimese lause tähenduses, moodustab osa väljastatavast teabest vastavalt määruse (EMÜ) nr 3665/87 artikli 11 lõike 1 teisele lõigule koostoimes sama määruse artikliga 3?